Teruto Ishihara

Teruto Ishihara (, s. 23. heinäkuuta 1991 Tokunoshima, Kagoshima) on japanilainen kääpiösarjan vapaaottelija. Hän on otellut myös potkunyrkkeilyssä. Ishihara otteli UFC:ssä vuosina 2015–2019. ==Vapaaottelu== Ishihara aloitti ammattilaisuransa Shootossa 2011, jolloin hän otteli neljästi vuoden aikana osallistuttuaan tulokkaiden turnaukseen. Ishihara kohtasi ensin huhtikuussa Takuya Kodaman, jonka hän voitti tuomariäänin. Kesäkuussa Ishihara voitti Naritoshi Kakutan tyrmäyksellä ensimmäisessä erässä ja syyskuussa hän puolestaan voitti Kenji Yamamoton tyrmäyksellä 16 sekunnissa. Joulukuun loppuottelussa Ishihara kohtasi Michinori Tanakan, jolle hän hävisi mestaruuden tuomariäänin.Shooto: The Rookie Tournament 2011 Final Sherdog.com Viitattu 5.5.2021 Ishihara otteli turnauksen jälkeen kolmesti ennen siirtymistään toiseen organisaatioon. Hän kohtasi huhtikuussa 2012 Jong Hoon Choin, jonka Ishihara voitti tyrmäyksellä ensimmäisen erän alussa. Heinäkuussa hän sen sijaan voitti Yasuaki Nagamoton tyrmäyksellä 19 sekunnissa. Syyskuussa Ishihara kohtasi Kazuhiro Iton. Kaksikon välinen ottelu julkistettiin tekniseksi tasapeliksi, kun molemmat ottelijat putosivat ulos kehästä ensimmäisessä erässä.Shooto - Border: Season 4 - Second sherdog.com Viitattu 5.5.2021 ===Vale Tudo Japan (2013–2014)=== Ishihara siirtyi VTJ:n, jossa hän otteli ensimmäistä kertaa höyhensarjassa Koji Moria vastaan. Kesäkuussa 2013 käyty ottelu päättyi Ishiharan voittoon teknisellä tyrmäyksellä ensimmäisen erän alussa.Vale Tudo Japan - VTJ 2nd sherdog.com Viitattu 5.5.2021 Helmikuussa 2014 Ishihara palasi takaisin kääpiösarjaan, jossa hän kohtasi entisen Shooto mestarin Ulka Sasakin. Ishihara hävisi ottelun takakuristuksella toisen erän alussa. Kesäkuussa hän otteli Jung Hwan Jota vastaan, jonka Ishihara voitti teknisellä tyrmäyksellä toisessa erässä. ===Road to UFC: Japan (2015)=== Kesäkuussa 2015 Ishihara oli yksi kahdeksasta osallistujasta Ultimate Fighter tyylisessä turnauksessa, jossa UFC haki uusia ottelijoita Japanista. Hän kohtasi ensimmäisellä kierroksella Tatsuya Andon, jonka Ishihara voitti tuomariäänin. Toisella kierroksella hän voitti Akiyo Nishiuran myös tuomariäänin ja eteni loppuotteluun. Ishihara kohtasi loppuottelussa Mizuto Hirotan, joka oli urallaan kerran aiemmin otellut UFC:ssä, mutta huonolla menestyksellä. Ottelu käytiin 27. syyskuuta 2015 UFC Fight Night: Barnett vs. Nelson -tapahtumassa, joka päättyi tuomariäänin tasapeliin (28–29, 29–28, 29–29). UFC ilmoitti ottelun jälkeen molempien ottelijoiden saaneen sopimuksen UFC:hen.Botched Road to UFC Final Ends in a Draw, but Both Fighters Awarded Contracts sports.yahoo.com 27.9.2015 Viitattu 5.5.2021 ===UFC (2016–2019)=== Ishihara otteli ensimmäisen kerran UFC:ssä maaliskuussa 2016 Julian Erosaa vastaan. Hän voitti UFC 196 -tapahtumassa käydyn ottelun tyrmäyksellä toisen erän alussa.UFC 196 results: Teruto Ishihara crushes Julian Erosa in impressive performance mmajunkie.usatoday.com 5.3.2016 Viitattu 6.5.2021 Elokuussa Ishihara kohtasi Horacio Gutiérrezin, jonka hän voitti tyrmäyksellä ensimmäisen erän alussa. Ishihara palkittiin voitosta illan suoritus bonuksella.UFC FIGHT NIGHT 92 BONUSES: YAIR RODRIGUEZ, ‘BRUCE LEEROY’ POCKET $50K sherdog.com 6.8.2016 Viitattu 6.5.2021 Marraskuussa hän kohtasi vielä Artem Lobovin Pohjois-Irlannissa, UFC Fight Night: Mousasi vs. Hall 2 -tapahtumassa. Ishihara hävisi kamppailun tuomariäänin (27–30, 27–30, 28–29).UFC Fight Night 99 results: Artem Lobov wins decision, upsets Teruto Ishihara mmajunkie.usatoday.com 19.11.2016 Viitattu 6.5.2021 Heinäkuussa 2017 Ishihara kohtasi entisen kevytsarjan mestaruudesta haastaneen Gray Maynardin The Ultimate Fighter: Redemption Finale -tapahtumassa. Hän hävisi ottelun tuomariäänin (26–30, 26–30, 26–30). Syyskuussa Ishihara sai vastaansa Rolando Dyn, kun ottelu käytiin Japanissa, UFC Fight Night: Saint Preux vs. Okami -tapahtumassa. Hän voitti ottelun tuomariäänin (28–27, 28–27, 29–27), kun Dy sai toistuvista rikkeistä pistevähennyksen.UFC Fight Night 117 results: Fast start from Teruto Ishihara helps to win over Rolando Dy mmajunkie.usatoday.com 22.9.2017 Viitattu 6.5.2021 ====Siirtyminen kääpiösarjaan (2018–2019)==== Helmikuussa 2018 Ishihara otteli uudessa painoluokassa José Alberto Quiñónezia vastaan UFC 221 -tapahtumassa. Hän hävisi kamppailun tuomariäänin (27–30, 28–29, 28–29). Kesäkuussa Ishihara sai vastaansa Singaporessa entisen ACB:n kääpiösarjan mestarin Petr Yanin. Hän hävisi ottelun tyrmäyksellä ensimmäisessä erässä. Helmikuussa 2019 Ishihara kohtasi Kyung Ho Kangin UFC 234 -tapahtumassa. Hän hävisi ottelun takakuristuksella ensimmäisen erän lopussa. Tappion jälkeen UFC vapautti Ishiharan sopimuksestaan hävittyään kolme ottelua peräkkäin.UFC veteran Teruto Ishihara to compete at Shooto 0131 asianmma.com 14.1.2021 Viitattu 6.5.2021 ===Paluu Shootoon (2021–)=== UFC:n jälkeen Ishihara palasi Japaniin ja takaisin Shootoon, jossa hän kohtasi tammikuussa 2021 Kazuma Sonen. Ishihara hävisi ottelun tuomariäänin.Keisuke Sasu submits Taison Naito at Shooto 0131 asianmma.com 31.1.2021 Viitattu 6.5.2021 ==Saavutukset== ;UFC *Road to UFC: Japan turnauksen yhteisvoittaja Mizuto Hirotan kanssa *Illan suoritus (kerran, vs. Horacio Gutiérrez) ==Lähteet== Luokka:Japanilaiset vapaaottelijat Luokka:Vuonna 1991 syntyneet Luokka:Elävät henkilöt